CELEX: 32021D0986
Language: fi
Date: 2021-04-29 00:00:00
Title: Komission päätös (EU) 2021/986, annettu 29 päivänä huhtikuuta 2021, malmien, lähtöaineiden ja erityisten halkeamiskelpoisten aineiden kysynnän ja tarjonnan tasapainottamisen vahvistamista koskevien hankintakeskuksen uusien sääntöjen hyväksymistä koskevan Euroopan atomienergiayhteisön hankintakeskuksen päätöksen hyväksymisestä (tiedoksiannettu numerolla C(2021) 2893) (Ainoastaan englanninkielinen teksti on todistusvoimainen)

18.6.2021   
               
               
                  FI
               
               
                  Euroopan unionin virallinen lehti
               
               
                  L 218/1
               
            
         KOMISSION PÄÄTÖS (EU) 2021/986,
         annettu 29 päivänä huhtikuuta 2021,
         malmien, lähtöaineiden ja erityisten halkeamiskelpoisten aineiden kysynnän ja tarjonnan tasapainottamisen vahvistamista koskevien hankintakeskuksen uusien sääntöjen hyväksymistä koskevan Euroopan atomienergiayhteisön hankintakeskuksen päätöksen hyväksymisestä
         
            
               (tiedoksiannettu numerolla C(2021) 2893)
            
         
         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan atomienergiayhteisön perustamissopimuksen ja erityisesti sen 60 artiklan kuudennen kohdan,
         sekä katsoo seuraavaa:
         
                     (1)
                  
                  
                     Euroopan atomienergiayhteisön perustamissopimuksen, jäljempänä ’Euratomin perustamissopimus’, 2 artiklan mukaisesti Euroopan atomienergiayhteisö huolehtii siitä, että malmeja ja ydinpolttoainetta toimitetaan säännöllisesti ja tasapuolisesti kaikille käyttäjille yhteisössä, harjoittamalla yhteistä hankintapolitiikkaa ja noudattamalla periaatetta, jonka mukaan hankintalähteille on yhtäläinen pääsy.
                  
               
                     (2)
                  
                  
                     Tätä varten Euratomin perustamissopimuksen 52 artiklan 2 kohdan b alakohdalla perustettiin hankintakeskus.
                  
               
                     (3)
                  
                  
                     Hankintakeskuksen hyväksymille säännöille on saatava komission hyväksyntä, ja niissä on vahvistettava malmien, lähtöaineiden ja erityisten halkeamiskelpoisten aineiden kysynnän ja tarjonnan tasapainottamistapa.
                  
               
                     (4)
                  
                  
                     Hankintakeskus hyväksyi Euratomin perustamissopimuksen ja omien sääntöjensä nojalla 15 päivänä tammikuuta 2021 tekemällään päätöksellä uusia sääntöjä, joilla päivitetään voimassa olevia hankintakeskuksen sääntöjä ja korvataan ne.
                  
               
                     (5)
                  
                  
                     Euratomin perustamissopimuksen 60 artiklan kuudennen kohdan mukaan komission olisi hyväksyttävä hankintakeskuksen säännöt,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään Euroopan atomienergiayhteisön hankintakeskuksen 15 päivänä tammikuuta 2021 tehty päätös malmien, lähtöaineiden ja erityisten halkeamiskelpoisten aineiden kysynnän ja tarjonnan tasapainottamistavan vahvistamista koskevien hankintakeskuksen sääntöjen hyväksymisestä sekä 5 päivänä toukokuuta 1960 annettujen Euroopan atomienergiayhteisön hankintakeskuksen sääntöjen kumoamisesta.
         
         
            2 artikla
            Tämä päätös tulee voimaan 1 päivänä heinäkuuta 2021.
         
         
            3 artikla
            Tämä päätös on osoitettu Euroopan atomienergiayhteisön hankintakeskukselle. Se julkaistaan Euroopan unionin virallisessa lehdessä.
         
         
            Tehty Brysselissä 29 päivänä huhtikuuta 2021.
            
               
                  Komission puolesta
               
               Kadri SIMSON
               
                  Komission jäsen